text: Tysk bagspiller skal skaffe slutspilsplacering
  05 juni 2015 kl. 07.24
  Sønderjyskes herrehåndboldhold forstærkes med den tyske bagspiller, Lasse Worm, der skal være med til at sikre holdet en placering i slutspillet.
  - Først og fremmest er Lasse Worm en ung og ambitiøs spiller, der er villig til at spille sin chance hos os. Fra første møde kunne vi mærke et stort engagement og en lyst til at udvikle sig, siger cheftræner Morten Henriksen i en pressemeddelelse. Det er præcist nogle af de dyder, der skal til, hvis vi skal kvalificere os til kampene om de sjove placeringer i tabellen.
  Lasse Worm skal supplere de andre bagspillere i truppen med sine hurtigt afviklede skud og eksplosive spillestil.
  Den 23-årige spiller skifter fra : HSG Tarp Wanderup. Han glæder sig til at prøve sig af i den stærke danske liga.
  - Tiden var inde til at give håndboldkarrieren en chance og ikke mindst at finde ny inspiration i et andet land og i en anden klub.
  Lasse Wornm har skrevet en et-årig kontrakt med sønderjyderne.
  (Lasse Worm sammen med cheftræner Morten Henriksen
  